CELEX: 62013TB0064
Language: el
Date: 2014-11-06 00:00:00
Title: Υπόθεση T-64/13: Διάταξη του Γενικού Δικαστηρίου της 6ης Νοεμβρίου 2014 — ΑΝΚΟ κατά Επιτροπής (Ρήτρα διαιτησίας – Έκτο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2002-2006) – Σύμβαση για το έργο Doc@Hand – Επιστροφή προκαταβληθέντων ποσών – Έγγραφο με το οποίο αναγγέλλεται η έκδοση χρεωστικού σημειώματος – Έλλειψη εννόμου συμφέροντος – Απαράδεκτο)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/37
            
         
      Διάταξη του Γενικού Δικαστηρίου της 6ης Νοεμβρίου 2014 — ΑΝΚΟ κατά Επιτροπής
      (Υπόθεση T-64/13) (1)
      
      (Ρήτρα διαιτησίας - Έκτο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2002-2006) - Σύμβαση για το έργο Doc@Hand - Επιστροφή προκαταβληθέντων ποσών - Έγγραφο με το οποίο αναγγέλλεται η έκδοση χρεωστικού σημειώματος - Έλλειψη εννόμου συμφέροντος - Απαράδεκτο)
      (2015/C 016/59)
      Γλώσσα διαδικασίας: η ελληνική
      
         Διάδικοι
      
      
         Ενάγουσα: ΑΝΚΟ ΑΕ Αντιπροσωπειών, Εμπορίου και Βιομηχανίας (Αθήνα, Ελλάδα) (εκπρόσωπος: Β. Χριστιανός, δικηγόρος)
      
         Εναγομένη: Ευρωπαϊκή Επιτροπή (εκπρόσωποι: R. Lyal και A. Cordewener, επικουρούμενοι από τον Σ. Δρακακάκη, δικηγόρο)
      
         Αντικείμενο
      
      Αγωγή βάσει του άρθρου 272 ΣΛΕΕ, με την οποία ζητείται από το Γενικό Δικαστήριο να αναγνωρίσει, πρώτον, ότι η ενάγουσα δεν οφείλει να επιστρέψει το ποσό το οποίο η Επιτροπή της κατέβαλε δυνάμει της συμβάσεως για το έργο Doc@Hand, η οποία συνήφθη στο πλαίσιο του έκτου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2002-2006), και, δεύτερον, ότι η ενάγουσα δεν οφείλει να καταβάλει κατ’ αποκοπήν αποζημίωση για το εν λόγω έργο
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την αγωγή ως απαράδεκτη.
               
            
                  2)
               
               
                  Καταδικάζει την ΑΝΚΟ ΑΕ Αντιπροσωπειών, Εμπορίου και Βιομηχανίας στα δικαστικά έξοδα.
               
            
         (1)  EE C 86 της 23.3.2013.